ททท.ร่วมกับ พันธมิตร เปิดตัวแคมเปญ "บินพักหลักร้อย หลักพัน ลุ้นรางวัลหลักล้าน" เพื่อกระตุ้นบรรยากาศท่องเที่ยวหน้าฝน พร้อมเสริมมาตรการลดหย่อนภาษี
ททท.ร่วมกับ พันธมิตร เปิดตัวแคมเปญ "บินพักหลักร้อย หลักพัน ลุ้นรางวัลหลักล้าน" เพื่อกระตุ้นบรรยากาศท่องเที่ยวหน้าฝน พร้อมเสริมมาตรการลดหย่อนภาษีนายยุทธศักดิ์ สุภสร ผู้ว่าการการท่องเที่ยวแห่งประเทศไทย พร้อมด้วย นายกรกฏ ชาตะสิงห์ ผู้อำนวยการฝ่ายขาย-ประเทศไทย บริษัทการบินไทย จำกัด มหาชน และ สายการบินไทยเวียตเจ็ทแอร์ ร่วมแถลงข่าวเปิดตัวแคมเปญ บินพักหลักร้อย หลักพัน ลุ้นรางวัลหลักล้าน มอบส่วนลดสิทธิพิเศษเพื่อกระตุ้นการท่องเที่ยวช่วงหน้าฝน ซึ่งคาดว่าการจัดกิจกรรมดังกล่าวจะช่วยให้เกิดเงินสะพัดกว่า 200 ล้านบาท โดย ททท. ได้เชิญชวนนักท่องเที่ยวออกไปเที่ยวเมืองไทยช่วงฤดูฝน หรือกรีนซีซั่น เพื่อสัมผัสบรรยากาศและธรรมชาติที่สวยงาม ผ่านการนำเสนอโปรโมชั่นและส่วนลดพิเศษให้กับคนรักฤดูฝนได้ท่องเที่ยวทั่วประเทศตลอด 4 เดือน ตั้งแต่วันที่ 1 มิถุนายน ถึง 30 กันยายน 2562 โดยมอบรางวัล ได้แก่ บัตรโดยสารเครื่องบินราคาพิเศษจาก การบินไทย ,ไทยสมายล์ ,นกแอร์ และ ไทยเวียตเจ๊ทแอร์ / โรงแรมหลักร้อยหลักพันทราเวลไอโก ราคาพิเศษลด 30-40 เปอร์เซ็นต์กว่า 200 แห่ง/ บูทีครีสอร์ตและโฮสเทลเราคาพิเศษลด 45% /รถเช่าสุดพิเศษ ในราคาเริ่มต้น 650 บาทต่อวัน/ แพ็คเกจทัวร์ชุมชนราคาพิเศษ/บริการรถแท็กซี่ราคาพิเศษจากGrab /ประกันภัยการเดินทางจากเมืองไทยประกันภัย และกิจกรรมท่องเที่ยวราคาพิเศษจากKLOOKนอกจากนี้นักท่องเที่ยวยังสามารถลงทะเบียนร่วมสนุกด้วยการแอดไลน์ @iLoveTheRain และลงทะเบียนชื่อและอีเมล์ ซึ่งจะได้รับรหัสประจำตัวทางช่องทางที่ลงทะเบียนไว้และสามารถนำ Code มาใช้เพื่อลุ้นโชคต่างๆได้อีกด้วย ทั้ง รถยนต์โตโยต้า ,รถจักรยานยนต์เวสป้า,โทรศัพท์มือถือ iPhone และกล้อง Djl Osmo รวมทั้งยังมีโปรแกรมการเดินทางท่องเที่ยวที่แนะนำอีกมากมาย โดยสามารถนำใบเสร็จมาใช้ร่วมกับแคมเปญดังกล่าวได้กว่า 80 เส้นทาง ซึ่งผู้ที่สนใจสามารถสอบถามรายละเอียดเพิ่มเติมที่เบอร์ 1672 เบอร์เดียวเที่ยวทั่วไทย